
PARLAMENTUL ROMÂNIEI

CAMERA DEPUTAŢILOR

	Comisia juridică, de disciplină

şi imunităţi

Nr.31/582/4 iunie 2007

PL-x 264/2007/2008


RAPORT  COMUN

asupra cererii de reexaminare a Legii  privind 

personalul Curţii Constituţionale

În conformitate cu prevederile art.135 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru muncă şi protecţie socială au fost sesizate, spre reexaminare cu Legea  privind personalul Curţii Constituţionale, trimisă cu adresa nr.  Pl-x 264 din 4 februarie 2008, înregistrată sub nr. 31/582/2007, respectiv 27/18 din 5 februarie 2008.

Această  lege, adoptată de Camera Deputaţilor şi de Senat, cu respectarea prevederilor art. 75 şi ale art. 76 alin. (1) din Constituţia României, republicată, a fost transmisă spre promulgare Preşedintelui României la data de             19 decembrie 2007.
În conformitate cu dispoziţiile art. 77 alin. (2) din Constituţia României, republicată , Preşedintele României a formulat cererea de reexaminare asupra legii transmisă spre promulgare,  pentru următoarele considerente: 
·  prin articolele 26 şi 27 din Legea privind personalul Curţii Constituţionale se modifică şi se completează un act normativ distinct, Legea nr.7/2006 privind statutul funcţionarului public parlamentar. Întrucât obiectul legii trimise spre promulgare îl reprezintă stabilirea statutului personalului Curţii Constituţionale, „prin introducerea acestor modificări ale Legii nr. 7/2006, s-ar eluda o etapă importantă a procesului legislativ, aceea a dezbaterii publice. De aceea, orice modificare a Legii privind statutul funcţionarului public parlamentar trebuie să se facă prin demararea unei iniţiative legislative separate, care să parcurgă întregul proces legislativ, cu toate etapele sale, cu atât mai mult cu cât se creează discriminări între categoriile de funcţionari publici.”
· de asemenea, „prin această modalitate de instituire de completări” a unor acte normative ce privesc alte categorii de personal şi drepturi diferite de cele la care se referă reglementarea şi titlul legii supuse promulgării, s-ar conduce la un tratament inechitabil, inegal şi diferenţiat;
·  în mod transparent, această propunere de reglementare, intră în contradicţie cu însuşi titlul legii supuse promulgării, care se referă la personalul Curţii Constituţionale şi nu la funcţionarii publici parlamentari.”
Potrivit prevederilor art. 61 şi 63 din Regulamentul Camerei Deputaţilor, cele două Comisii au reluat dezbaterile asupra legii în raport de solicitările formulate în cererea de reexaminare, în şedinţe separate. 
La şedinţa Comisiei juridice, de disciplină şi imunităţi din data de 15 aprilie 2008 au fost prezenţi 15 deputaţi din totalul de 28 membri, iar la şedinţa Comisiei pentru muncă şi protecţie socială din data de 26 februarie 2008 au fost prezenţi 17 deputaţi din totalul de 18 membri ai acesteia. 
În  urma dezbaterilor şi a punctelor de vedere exprimate de către membrii celor două Comisii, s-a  hotărât, cu unanimitate de voturi,  să se admită cererea de reexaminare formulată de Preşedintele României, şi să supună plenului Camerei Deputaţilor, spre dezbatere şi adoptare, amendamentele admise cuprinse în anexă. Aceste amendamente constau în eliminarea celor două articole care au făcut obiectul cererii de reexaminare a Preşedintelui României.

În raport cu obiectul şi conţinutul său, legea face parte din categoria legilor organice. 
PREŞEDINTE,




PREŞEDINTE,                                               

Sergiu ANDON                                           Gheorghe BARBU

   SECRETAR,




  SECRETAR,

George BĂEŞU                                           KEREKES Karoly
        Întocmit,

Consilier Nicoleta Grecu
Consilier Elena Mesaroş

ANEXĂ
AMENDAMENTE ADMISE:
	Nr.

crt.
	Text Lege 
trimisă la promulgare
	Amendamente

(autorul amendamentului)
	Motivare

	1. 
	 Art.26.-
Legea nr.7/2006 privind statutul funcţionarului public parlamentar, publicată în Monitorul Oficial, Partea I, nr.35 din 16 ianuarie 2006, cu modificările şi completările ulterioare, se modifică şi se completează după cum urmează:
	    Art. 26 .- Se elimină.

Autori: membrii Comisiei  juridice  şi ai  Comisiei  pentru muncă.

	  Este necesară eliminarea întrucât, prin articolele 26 şi 27 din Legea privind personalul Curţii Constituţionale se modifică şi se completează un act normativ distinct, Legea nr.7/2006 privind statutul funcţionarului public parlamentar.
  În acest fel, legea supusă reexaminării este în acord cu cererea de reexaminare formulată de Preşedintele României.

	
	1. Alineatele (3) şi (5) ale articolului 72 vor avea următorul cuprins:


„(3) La împlinirea vârstei prevăzute la alin.(2), funcţionarii publici parlamentari cu o vechime în muncă de 30 de ani, din care cel puţin 14 ani în structurile Parlamentului, beneficiază de pensie de serviciu în cuantum de 80% din baza de calcul reprezentată de media veniturilor brute lunare realizate în ultimele 12 luni înainte de pensionare.

         ……………………………

(5) Pensiile de serviciu şi pensiile de urmaş, stabilite în condiţiile prezentei legi, se actualizează prin aplicarea la cuantumul pensiei de serviciu sau de urmaş aflate în plată a procentului de majorare a salariului de bază de care beneficiază funcţionarul public parlamentar aflat în activitate, cu aceeaşi vechime, nivel de salarizare şi funcţie publică. Dacă în urma actualizării rezultă o pensie mai mică, se păstrează pensia aflată în plată.”


	
	

	
	2. La articolul 90, după alineatul (2) se introduce un alineat nou, alin.(3), cu următorul cuprins:


„(3).- Dispoziţiile art.72 şi 73 sunt aplicabile, de asemenea,  şi personalului Curţii Constituţionale asimilat, potrivit legii, celui cu funcţii similare din structurile Parlamentului.”
	
	

	2. 
	   Art.27.- (1) Prevederile art.72 şi 73 din Legea nr.7/2006 privind statutul funcţionarului public parlamentar, cu modificările şi completările ulterioare, sunt aplicabile şi funcţionarilor publici parlamentari şi personalului contractual din Camera Deputaţilor şi Senat care au vârsta de minimum  55 de ani şi depun cererea de pensionare în termen de 90 de zile de la intrarea în vigoare a prezentei legi, cu îndeplinirea cumulativă a condiţiilor de vechime în muncă de 30 de ani şi în structurile Parlamentului de cel puţin 10 ani.


(2) Dispoziţiile alin.(1) sunt aplicabile, de asemenea, funcţionarilor publici şi personalului din cadrul Consiliului Legislativ şi membrilor acestuia, precum şi personalului Curţii Constituţionale asimilat, potrivit legii, celui cu funcţii similare din structurile Parlamentului.

	    Art. 27 .- Se elimină.

Autori: membrii Comisiei  juridice  şi ai  Comisiei  pentru muncă.


	  

	3. 
	Art.28 .– La  data intrării  în vigoare  a  prezentei legi se abrogă Legea nr.124/2000 privind structura personalului Curţii Constituţionale, publicată în Monitorul Oficial al României, Partea I, nr. 331 din 17 iulie 2000.

	   Devine art. 26 nemodificat. 


	   Prin renumerotarea textelor, art. 28  a devenit art. 26. 

